"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Taas on käes One Way saate aeg.
Nagu tavaliselt, toob saate teieni misjoniühendus One Way Mission.
Tere tulemast saatesse!
Tänases õpetusosas räägib Tapani Suonto teemal
"Usu Jumalat!"
Enne seda heidame pilgu One Way 30. juubeliüritusele.
One Way tähistas septembris Helsingis 30. juubeliaastat.
Juubelinädalavahetus algas Vanas Kirikus,
kus 30 aasta eest toimus esimene Reede Kristusele üritus.
30 aasta vältel on toimunud ca 1400 üritust.
Ürituse avas Tapani Suonto, kes meenutas esimest õhtut.
Ta piilus siis Vana Kiriku aknast salaja kiriku sisse, mõeldes,
kas üldse keegi kohale tuleb.
Kui 23. septembril 1983 toimus esimene RK üritus,
tuli kohale ca 200 usklikku.
Tookord me veel ei teadnud, mis sellele järgneb.
Tahtsime vaadata, mida Jumal teeb, rääkis Tapani.
RK õhtul tegi muusikat Viktor Klimenko.
Ühislaule juhtis RK koor,
kus osales mitmeid lauljad päris tegevuse algusaastatest.
Ka laulud olid igihaljad 30 aasta eest lauldud lood.
Meie Uganda töö juht Wilson Sentongo andis tunnistuse.
Ta rääkis, kuidas ta keset Idi Amini tagakiusu
lubas orbude eest hoolitseda, kui Jumal ta elu säästab.
Peakõnelejaks õhtusel põhiüritusel oli Ari Urhonen,
Vabakiriku pastor, kes 1980. aastail meie tegevuses aktiivselt osales.
Juubelipidustuste peaüritus toimus laupäeval Kultuurimajas.
Peole olid kutsutud One Way juhid eri maailma paigust.
Kuulsime neilt pärastlõunasel misjonipeol sõnas ja pildis
One Way tööst nende tööpõldudel.
Õhtusel peol nägime filmi One Way ajaloost.
Paljudele oli ajalugu täiesti võõras
ja vanadelgi olijatel oli nii mõndagi ununenud.
Lugu edust, kriisist ja uuest õitsengust oli väga liigutav.
45 minutisse koondatud kroonika kuulutas Jumala ustavusest.
Tapani Suonto kõneles õhtul mõnedest teel kohatud katsumustest,
mille keskel oli Püha Vaimu õhutus alati ühesugune.
Raskustest hoolimata on vaid üks õige suund - edasi.
Kõigi misjonipõldude juhtide eest
kõneles meie vanima põllu India töö juht Joel Kodali.
Ta tänas kõigi 10 misjonipõllu nimel tuhandeid soomlasi,
kelle ohvrite ja pingutuste tulemusel on töö levinud kaugetesse maadesse.
Juubelipidustuste punaseks lõngaks oli kiitus ja ülistus,
mida Kultuurimajas vedasid ansambel Classic Praise
ja Nina Aström.
Nende laulud tõid pidustustele püha puudutuse,
mis pani kogu rahva tänama ja ülistama Teda,
kellele kuulub kõik kiitus ja au.
Juubeliüritused lõppesid pühapäeva hommikul NMKY peosaalis.
Kõik peosaali ei mahtunud. Osad jälgisid üritust kõrvalsaali
ja kohviku ekraanidelt.
Tänupüha põhikõnelejaks oli meie Nepaali töö juht Immanuel Kurian.
Sõna võtsid ka Hiina töö juht Paul ja Malawi töö juht Mac Masamba.
Pidustustele järgnenud esmaspäev veedeti Kallviki mõisas,
kus meie vastutavad töötajad ja eri misjonipõldude juhid
tegid plaane ja palvetasid tuleviku eest.
Kõigi maade juhtide ühisnõupidamine oli unikaalne üritus
ja suur samm edasi ühise nägemuse ja missiooni veeres.
Osadust jätkati veel teisipäevalgi,
kui kõik juhid kardirajal üksteisest mõõtu võtsid.
Võidukarikas tuli Soome: võistluse võitis Jussi Peimola.
Tegevjuht Tapani Suonto oli kuues.
Teisipäev lõppes õhtusöögiga hotell Arturi restoranis,
misjärel väliskülalised hakkasid oma tööpõldudele naasma.
Peo muusika eest vastutas Pekka Simojoki,
kes on algusest peale One Way töös muusikuna osalenud.
Galaõhtu põhikõnelejaks oli Matti Perttula USAst,
kes juhib Californias üht Assemblies of God'i kogudust
ja valmistab ette misjonikonverentsi,
et rajada One Way Missionile uusi sildu Ühendriikidesse.
Matti Perttula kutsus India töö juhi Joel Kodali
oma misjonikonverentsile kõnelema.
One Way Missioni 30. juubeliüritus oli võimas verstapost,
mis õhutas usku ja julgust suures hulgas Jumala rahvas.
Korraldasime peo, olles veendunud, et on oluline hetkeks peatuda,
vaadata tagasi ja meenutada Jumala suurt armu ja ustavust
sel 30 aastat kestnud teekonnal.
Tagasiside põhjal otsustades täitis pidu oma eesmärgi.
Nüüd on järg õpetuse käes.
Tapani Suonto õpetab teemal "Usu Jumalat!"
One Way Pühapäevapidu kell 12, Vuorikatu 19, Helsingis
Apostlite teod 27:25 -
Seepärast, mehed, olge julged, sest ma usun Jumalat,
et kõik läheb nõnda, nagu mulle on räägitud.
Pauluse sõnul uskus ta Jumalat.
Mõned ütlevad, et nad on alati Jumalasse uskunud,
kuid sellest pole mingit kasu olnud.
Paljud usuvad Jumalasse.
Piibli väitel usuvad kurjad vaimudki ja värisevad.
Enamik maailma terroriste usub Jumalasse
ja tapab inimesi kui kärbseid.
Ülekaalukas enamus maailma inimestest usub Jumalasse.
Maailmas on miljoneid jumalaid.
Indias oli keset üht küla üks kivi ja rahvas pidas seda oma jumalaks.
Nad ohverdasid sellele ja palvetasid selle poole,
kui tekkis vajadusi, haigusi vms.
India peaminister peatub vahel keset tööreisi maopesa ees,
ja valab sinna piima, kuna ta ohverdab maojumalale.
Selline on maailm.
See ei tee meist veel Jumala lapsi ja kristlasi,
kui usume Jumala olemasolu.
See ei ava teed Taevariiki, nagu teame.
Peame uskuma ka Jeesusesse Kristusesse.
See on kristluse keskne sõnum:
Usu Issandasse Jeesusesse Kristusesse,
ja saad päästetud.
Jeesus on tee osadusse Isaga.
Mina olen tee, tõde ja elu, ütles Jeesus.
Tema kaudu on meil osadus elava Jumalaga,
Tema kaudu avaneb Taevariik.
Jeesuses Kristuses saame patud andeks
ja selle tulemusel avaneb meile uus suhe Jumalaga.
Kui keegi pole täna veel Jeesusele Kristusele andunud,
ei tea ta tõenäoliselt Jumalast midagi.
Sest Kristus avab osaduse Temaga.
Lõpuks on siiski küsimus suhtes inimese ja Jumala vahel,
mis avaneb selle tulemusel, et võtame Jeesuse Päästjana vastu.
Siis avaneb meile Kristuse lunastustöö kaudu
täiesti uus maailm ja uus elu Kristuses.
Seda evangeeliumi, mis selle avab,
me jätkuvalt Soomes ja mujal maailmas kuulutamegi.
Ei piisa sellest, et usume Jumalat.
Ennekõike vajame usku Jeesusesse Kristusesse.
Kuid on veel midagi.
Peame uskuma ka Jumalat.
Roomlaste kirjas öeldakse, et Aabraham uskus Jumalat
ja see arvestati talle õiguseks.
Aabraham uskus Jumala olemasolusse
ja ilmselt ka Jeesusesse Kristusesse,
kuigi Kolgata lunastustöö polnud veel toimunud.
Prohvetlikult vaatasid Vana Testamendi õiged
tulevasele lunastusele,
millest räägivad juba Piibli esimesed lehed.
Nad lootsid sellele
ning Jumala armule ja andestusele Kristuses.
Selles mõttes uskusid nad ka tulevasse Lunastajasse.
Lisaks sellele uskus Aabraham Jumalat.
"Ja Issand ütles Aabramile: 'Mine omalt maalt,
omast sugukonnast ja isakojast maale, mille ma sulle näitan!'"
Issand käskis Aabrahamil oma maalt lahkuda
ja Aabraham otsustas minna.
Saara küsis Aabrahamilt: Kuhu me lähme?
Aabarahm ütles: "Ma ei tea. Pole aimugi.
Jumal ei öelnud kuhu, kuid minna on vaja.
Ta juhatab meid kuskile maale, vastavalt oma plaanile."
Aabraham kuuletus sellele kutsele ja õhutusele.
Ta kuulas ja uskus Jumalat ning asus teele.
Ta uskus, et Jumal on hea ja kõik Jumala öeldu tuleb talle kasuks.
"Kui Jumal rääkis ja asume teele. Nüüd hakkavad asjad juhtuma."
Aabraham elas aastakümneid Jumalat uskudes Jumala tahtes.
Lõpuks oli ta ligi 100-aastane ja Jumala tõotused polnud täitunud.
Kui Aabraham oi 100-aastane ja Saara 90, said nad ühe poja.
See oli ehk Aabrahami suurim kangelastegu kogu elu vältel:
Ta uskus Jumalat ja Jumala plaanid teostusid.
Aabrahamiga koos asus teele ka Lott, kes ei jõudnud tõotatud maale.
Lott ei läinud liikvele usust, vaid inimlikust tarkusest.
Jumal polnud temaga rääkinud, ta uskus lihtsalt Aabrahami
ja järgis tema eeskuju.
Lott sattus Soodomasse, Aabraham aga tõotatud maale.
Kord rääkis Jumal Noale: Tee enesele laev goferipuust.
Noa uskus Jumalat ja hakkas laeva ehitama.
Teame, mis juhtus - tuli veeuputus.
Pääses terve Noa pere ja nende läbi kogu inimkond,
kuna Noa uskus Jumalat.
Iiob uskus Jumalat keset kõiki kannatusi
ega salanud Teda.
Ta jätkas õiget teed suhtes elava Jumalaga,
isegi kui elu oli täis kohutavat valu ja ahastust.
Jumala uskumine muutis lõpuks Iiobi saatuse.
Peetrus uskus Jumalat
ja läks paganaile evangeeliumi kuulutama.
Vastuolus kõigi tolle aja käitumisreeglitega
pöördus ta paganate poole ja nii kuulsime me evangeeliumi.
Kord lebas kristlasi tagakiusanud Saul pimedana Damaskuse teel.
Ta oli kohutavas kriisis.
Saul uskus, mida Jeesus talle rääkis ja tegi Jeesuse õhutuse järgi.
Nii sai temast üks maailma ajaloo märkimisväärsemaid kristlasi.
Mees, kes oli aastaid kristlikku kogudust taga kiusanud.
Kõigi jumalameeste ja -naiste saladus on ajaloo vältel olnud see,
et nad on uskunud Jumalat,
Nad uskusid, mida Jumal neile oma Vaimu kaudu ja oma Sõnas rääkis.
One Way konverentsil osales Prem Kodali Indiast.
Ta rääkis rõõmust ja täiuslikust rõõmust.
Nii Piibel ütlebki: "Seda ma olen teile rääkinud,
et minu rõõm oleks teis ja teie rõõm saaks täielikuks."
Meie kuuldud sõnades on täiusliku rõõmu võti.
On olemas palju erinevaid rõõme, mida sinagi oled kogenud,
kuid on olemas ka täiuslik rõõm.
Kui Jumala sõnad vastu võtame, saame osa rõõmust,
mis ei pärine sellest maailmast.
Jeesus rõõmustas, kuigi teadis, et oli teel Kolgata ristile.
Ta rõõmustas Jumalas.
See rõõm polnud sellest maailmast, vaid hoopis teisest kohast.
On olemas rahu,
aga on ka rahu, mis pole sellest maailmast.
"Oma rahu ma jätan teile.
Ma ei anna teile nii nagu maailm annab," ütles Jeesus.
See tähendab, et võime kogeda rahu ilusal suvepäeval vaikse järve kaldal.
On tore, kui meel on rahus.
Aga võime kogeda ka Taevariigist pärinevat rahu,
Jeesuse rahu, mille Ta oma Vaimu kaudu sulle annab.
Seda rahu võime kogeda isegi keset tormi,
viletsusi või hirme.
Selle taevase rahu võti on selles, et kuuleme, mida Isa räägib.
Siis võime omada seda rahu mis tahes olukorras.
On õnnistusi, kuid on ka ülikülluslik õnnistus.
Piibel ütleb:
"Rohked katsumused, millega neid on läbi proovitud,
on andnud neile ohtrasti rõõmu ning nende põhjatu vaesus
on kasvanud siira headuse rohkeks rikkuseks."
Suures ahastuses ja vaesuses on võimalik kogeda ohtrat rõõmu.
See rõõm sundis neid vaesuseski oma piskust rohkelt ära andma.
Nad tahdsid anda ülikülluslikult. Miks?
Paulus palvetas, et Jumal valgustaks teie südame silmad,
et te teaksite, milline lootus on tema kutsumises,
milline on tema pärandi kirkuse rikkus pühade sees
ja milline on tema väe võrratu suurus meie heaks, kes usume."
Kes usume, mida Jumal meile räägib.
Tema väe võrratu suurus meie heaks.
On olemas aare,
mille mõned on leidnud, aga teised mitte.
On tähtis uskuda Jumalasse, kuid ka Jeesusesse Kristusesse.
On midagi veel enamat: on tähtis uskuda Jumalat.
Sest see, kes usub Jumalat, leiab võrratu rõõmu,
üliküllusliku rahu, ja võib elada uues õnnistuses,
mis on maailma eest varjatud, kuid järgib neid,
kes kuulavad Jumalat.
Inimesed hüüdsid vahel Jeesust appi ja kui Ta neile eluks nõu andis,
ei võtnud nad Tema sõnu vastu.
Siis ütles Jeesus:
Miks te mind hüüate: Issand, Issand! ega tee, mida ma ütlen?
Jeesusel oli probleem.
Inimesed uskusid Jumalasse, aga kui Ta neid eluteele juhatas,
nad ei kuulanud Tema sõnu.
Neile meeldis kuulata, aga mitte kuulda ja sõnu järgida.
Jeesus ütles: "Igaüks, kes tuleb minu juurde
ja kuuleb mu sõnu ning teeb nende järgi -
ma näitan teile, kelle sarnane ta on.
Ta on inimese sarnane, kes maja ehitades kaevas ja süvendas
ja rajas selle aluse kaljule.
Kui siis tuli suurvesi, paiskus vool vastu seda maja,
aga ei suutnud seda kõigutada, sest see oli ehitatud hästi."
Kui usume Jumalat ja järgime Tema sõnu,
ehitame oma elu vundamendi vastupidavale kaljule.
Ükskõik, milliseid võitlusi, torme või raskusi ka kohtame,
pole meil midagi häda, sest oleme uskunud Jumalat.
Me ei käi omi teid,
me ei liigu hukkamõistetud linna Soodoma poole,
vaid Taevariigi poole ja Jumal juhatab meid sel teel.
Seepärast pole meil midagi häda.
Kui hakkame mõistma, milline õnnistus peitub selles,
et teeme kõiges seda, mida Jumal tahab ja ütleb,
hakkame Tema tahet üha rohkem igatsema.
Hakkame armastama Jeesuse sõnu,
tahame Teda iga päev kuulda ja mõista,
kuna saame aru, et Tema sõnades on elu.
Jeesus ütles selle kohta ise:
Minu roog on see, et ma teen selle tahtmist, kes mu on läkitanud."
Mitte vaid see, et usume Jumalasse, vaid et teeme iga päev Tema tahtmist.
See on mu roog, selles on elu.
Selles on elu ka meie ja kogu Tema koguduse jaoks täna.
Lugesin hiljuti hooldusõdede lehest huvitavat artiklit.
Loen sellest väikse lõigu. See kandis pealkirja: Õnn on lõks.
"Psühholoog Arto Pentikäineni sõnul
langevad paljud täna õnnelikkuse lõksu.
Arvatakse, et õnn on jaht positiivsete tunnete järele
ning oma tungide ja vajaduste rahuldamine.
Kogu jõust püütakse vabaneda negatiivsetest tunnetest ja mõtetest,
sest neid peetakse õnnelikkuse takistuseks.
See ei õnnestu, sest elus on ka kannatusi ja raskusi.
Tõeline õnnelikkus on see,
kui elatakse meelepärast ja tähendusrikast elu.
See ei tähenda, et elu on siis kerge ja mugav.
Ütlen tihti klientidele: Näete enda ees meest,
kellel on palju negatiivseid mõtteid, kuid on siiski oma eluga rahul.
Tunded ja mõtted ei takista väärtuspõhiste tegude tegemist."
Ma ei tea, milline on Arto Pentikäise väärtusmaailm,
kas ta usub Piiblit ja Jeesust Kristust,
kuid selles artiklis on tema mõtted väga piibellikud.
Õnn võib olla tõesti lõks, ka meile, Jumala lastele.
Üks inimene ütles: Minagi olin usus, kuid see ei toiminud.
Mulle lubati korterit ja öeldi, et leian töökoha,
kui hakkan Jeesust järgima, aga seda ei juhtunud.
Üks teine ütles: Palvetasin kunagi, aga vastust ei saanud.
"Olen 30 aastat usus olnud, kuid elus pole midagi imelist juhtunud.
Mis kasu sellest on?"
Hingevaenlane on püüdnud sellise inimese õnnelikkuse lõksu.
"Jeesus ei vastanud mu vajadustele ja unelmatele,
Ta ei andnud, mida tahtsin.
Sellest pole mingit kasu, nagu mõned väidavad."
Võiksin öelda nagu psühholoog Arto Pentikäinen:
Näete enda ees meest, kelle elus on olnud palju vaesust,
valu, pisaraid, viletsust,
kuid olen siiski elanud meelepärast elu
ja olnud tõeliselt õnnelik.
Võimalik, et olen üks meie aja õnnelikumaid inimesi.
Kõigest valust ja võitlusest hoolimata.
Õnn pole mingid tunded,
hetkelised naudingud, mida inimene otsib.
Õnn on midagi hoopis muud.
See on tänaseks kõik. Aitäh vaatamast!
Tapani Suonto õpetus jätkub nädala pärast.
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri